
Bassu tedescu 


Su bassu tedescu o limba bassu-sassone ( Plattdiiutsch , 
tedescu istandard: Plattdeutsch o Niederdeutsch, olandesu: 
Nedersaksisch ) est una limba chistionada in su nord de sa 
Germania e appartenet a su grustiu bassu-tedescu de sas 
limbas germanicas otzidentales. 

Oje in die est una limba a puntu de siche morrer, sende 
galu in sa bucca de una minoria semper de prus 
imminorigada in sas regiones a lacana chin su Mare de su 
Nord; pacu, de su bassu sassone, bi nd'abbarrat in s'allega 
regionale tedesca. Fintzas Hannover, su capu de locu de su 
bassu tedescu, at atzettau de impreare s'istandard de s'artu 
tedescu ( Hochdeutsch ), limba uffitziale de sa Germania. 

Est a ammentare chi "artu" e "bassu" non serbin a inditare 
un'ispetzia de status apitzigau a sa limba (comente chi su 
bassu tedescu seret limba vulgare e s'artu seret, a s'imbesse, 
limba de zente ischida), ma su locu, sende chi su bassu sun 
sos pianos e s'artu sas muntagnas. 



Articulu in nugoresu 




, _ , . . , , Mapa de sos dialetos bassu-tedescos. 

Sas tzittades prus mannas in ube sa limba bassu-tedsca si 

chistionat sun Am burgu , Dortmund, Essen, Brema, 

Hannover, Bochum, Bielefeld, Wuppertal, Magdeburgu, Munster, Gelsenkirchen (in westfalicu 
Gelsenkiarken) e Braunschweig. Peri minorias de atteros istados, comente sa Danimarca e su Paraguay , 
faveddan su bassu tedescu e calicunu limbazu si atzapat in Brasile e in sos Istados Unidos. 

